Rural District

A Rural District (dt.: Ländlicher Bezirk, boarisch: Ländlicha Beziak) woa im Vaeinigtn Kinireich vo Großbritannien und Noadirland und in Irland a kommunoie Vawoitungseihheit ois Tei vo ana Grofschoft. Iah Gebiet hod se ausschliaßli af ländliche Gengdn eastreckt, weahnd städtische Gebiete Urban Districts woan. Emso wia de hom de Rural Districts an gwejtn Rod (Rural District Council) und teitn se de Afgom vo da Kommunoivawoitung mid'm Rod vo da Grofschoft (County Council).

De Rural Districts san im spodn 19. Joarhundad im Vaeinigtn Kinireich vo Großbritannien und Noadirland eihgricht worn. In da Republik Irland san's scho 1925 wieda obgschofft und iahre Afgom san af de Grofschoftn iwatrong worn. In Noadirland san's 1973, emso wia de Urban Districts, afglest und duach greßare Distrikte easetzt. In England und Wales, wo se 1894 buidt worn san, san's im Zug vo da Kommunoirefoam vo 1974 obgschofft und duach neie, greßare Distrikte easetzt worn. Scho zvoa woa de Zoih vo de Rural Districts duach Zammschliss deitlich gsunkn.

Kategorie:Verwaltungsgliederung des Vereinigten Königreichs
Kategorie:Agrargeschichte